নিয়ন আলো
নিয়ন হল একটি নিষ্ক্রিয় গ্যাস, রাসায়নিক উপাদান এবং নিশ্চল গ্যাস যেটি পৃথিবীর বায়ুমন্ডলের একটি ক্ষুদ্রতর উপাদান। এটি ১৮৯৮ সালে ব্রিটিশ বিজ্ঞানী উইলিয়াম র্যামস এবং মরিস ডব্লিও ট্রাভের্স দ্বারা আবিষ্কৃত হয়। যখন র্যামস এবং ট্রাভার্স বায়ুমণ্ডল থেকে বিশুদ্ধ নিয়ন প্রাপ্তিতে সফলতা লাভ করেছিলেন, তখন তারা "ইলেকট্রিক্যাল গ্যাস-ডিসচার্জ টিউব" ব্যবহার করে এর বৈশিষ্ট্যগুলি অনুসন্ধান করেন যেটি আজকের নিয়ন সাইনগুলির জন্য ব্যবহৃত টিউবের অনুরূপ। ট্রাভার্স পরবর্তীতে লিখেন, "টিউব হতে নির্গত রক্তিম দীপ্ত বর্ণচ্ছটাটি তার নিজের গল্প শোনায় এবং সেটি ছিল কখনো ভুলে না যাওয়ার মতো দৃশ্য"। গ্যাস ডিসচার্জ (বা "গিসলার" টিউব) থেকে নির্গত আলোর রং পরীক্ষা করার পদ্ধতিটি সেসময় বেশ সুপরিচিত ছিল, যেহেতু গ্যাস ডিসচার্জ দ্বারা নির্গত আলোর রং ("বর্ণালী লাইন") মূলত, একপ্রকার ছাপ যা ভিতরে গ্যাসকে সনাক্ত করে।
গ্যাস
সাধারণ তাপমাত্রায় যেসব পদার্থ বায়বীয় অবস্থায় থাকে তাদেরকে গ্যাস বলা হয়। এটি সাধারণভাবে পদার্থের একটি ত্রিমাত্রিক অবস্থা হিসেবেই গণ্য হয়। উপরন্তু এটি পদার্থের একটি ভৌত অবস্থা মাত্র, কারণ চাপ বাড়িয়ে এবং তাপমাত্রা কমিয়ে একে তরলে এবং পরবর্তিতে কঠিনেও পরিণত করা যায়। গ্যাসের উদাহরণ হল :- H2, N2, O2, CO2 ইত্যাদি।